સ્ત્રીઓને એવો અધિકાર કેમ નથી? એ વિશે ખુલાસાની અહીં જરૂર નથી. કારણ સૌ કોઈ સમજે જ છે. આજે જો કોઈ કહે કે લગ્નબાહ્ય સંબંધોમાં નથી માનતું તો તે વ્યક્તિઓમાં મોટેભાગે હિંમત નથી હોતી સત્ય કબૂલવાની કે પછી બદનામીના ડરનું કારણ હોય છે. ખાનગીમાં દરેક વ્યક્તિ ઈચ્છતી હોય છે જીવનમાં રોમાંચ અને રોમાન્સ. લગ્ન કરતાં પણ સ્ત્રી પુરુષના આકર્ષણ માટે કહી શકાય કે લાકડાનો લાડુ ખાય તે પણ પસ્તાય અને ન ખાય તે પણ પસ્તાય એવું મોટાભાગની વ્યક્તિ જરૂર અનુભવતી હશે. સમાજશાસ્ત્ર પ્રમાણે જોઈએ તો માનવે સમાજની રચના કરી ત્યારબાદ આધિપત્ય -પઝેશનનો ભાવ આવ્યો. લગ્ન બાદ સ્ત્રી પુરુષ એકબીજા માટે પઝેસિવ બની જાય છે. બીજી સ્ત્રી કે પુરુષનો સ્વીકાર થઈ શકતો નથી. હા આર્થિક અવલંબનના કારણોસર સ્ત્રીઓ જરૂર પતિના અન્ય સંબંધો ચલાવી લેતી હોય છે. સ્વતંત્ર વિચારધારા ધરાવતા સમાજમાં કે લિવ ઈન રિલેશનશિપમાં પણ